এটিএম জালিয়াতিতে মাত্র দু’দিনের মধ্যে বাংলার এক গ্রাহকের ৯০ হাজার টাকা উধাও হয়ে গেল গুজরাত থেকে। ডেবিট কার্ড ব্লক করেও কোনও লাভ হল না।
দক্ষিণ ২৪ পরগণার ডায়মন্ড হারবারের কপাটপাড়ার বাসিন্দা উত্তমকুমার বসুর অ্যাকাউন্ট থেকেই গত ১৭ ও ১৮ ফেব্রুয়ারি দফায় দফায় মোট দশ বারে নব্বই হাজার দুশো টাকা তুলে নেওয়া হয়েছে। 
গুজরাটের রাজকোটের একটি এটিএম থেকে সেই টাকা তোলা হয়েছে বলে জানা যাচ্ছে। এ বিষয়ে ডায়মন্ড হারবার স্টেট ব্যাঙ্কের শাখায় অভিযোগ জানালেও এখনও পর্যন্ত এ বিষয়ে কোনও সুরাহা পাননি ডায়মন্ড হারবার ফকিরচাঁদ কলেজের ওই কর্মী।
কী বলছেন উত্তমকুমার বসু? শুনে নিন নীচের ভিডিওটিতে:—
 


এই বিষয়ে অন্যান্য খবর

ডেবিট কার্ড প্রতারণা! কীভাবে ঘটে এই অঘটন, দেখে নিন অ্যালবামে
এটিএম কার্ড নেই, তবুও এটিএম জালিয়াতির শিকার বৃদ্ধা! গায়েব ৯ লক্ষ


উত্তমের অভিযোগ, ১৭ তারিখ রাতেই প্রথমে তাঁর মোবাইলে মেসেজ আসে, তাঁর অ্যাকাউন্ট থেকে টাকা তোলা হয়েছে। সঙ্গে সঙ্গে রাত ১০টা ৪৮ মিনিটে তিনি ডেবিট কার্ডটি ব্লক করে দেন। সারা রাত তিনি ঘুমাতে পারেননি।
পরের দিন ব্যাঙ্কে জানানোর পরেও, তাঁর ব্লক করা কার্ড থেকে টাকা উঠতে থাকে। তিনি তাড়াতাড়ি ব্যাঙ্ক থেকে বাকি জমা টাকা তুলে নেন।
ব্যাঙ্কে অভিযোগ দায়েরের পাশাপাশি ডায়মন্ড হারবার থানাতেও লিখিত অভিযোগ দায়ের করেছেন ওই প্রতারিত গ্রাহক। এই ঘটনায় আতঙ্কিত এলাকার সাধারণ ব্যাঙ্ক গ্রাহকরা।